KLASA:112-01/22-01/99

UR.BROJ: 251-269-01-22-1

U Zagrebu, 31. 10. 2022.

Sukladno članku 16. Kolektivnog ugovora za djelatnost socijalne skrbi (''Narodne novine'' br. 61/2018), Odluci Ministarstva rada, mirovinskoga sustava, obitelji i socijalne politike (KLASA: 100-01/22-01/4, URBROJ: 524-08-01-01/1-22-4) Centar za odgoj i obrazovanje «Vinko Bek» raspisuje

**N A T J E Č A J**

**za zapošljavanje pripravnika na sljedećem radnom mjestu:**

1. **Odgajatelj – pripravnik (m/ž)**

**na određeno puno radno vrijeme (trajanje ugovora: 12 mjeseci)**

**traženi broj radnika: 1**

Uvjeti za prijam u radni odnos:

- završen diplomski sveučilišni studij iz područja edukacijsko-rehabilitacijskih znanosti ili završen diplomski sveučilišni studij iz područja odgojnih znanosti, obrazovnih znanosti, pedagogije ili logopedije

- do šest mjeseci prijavljenog staža osiguranja u stečenom zvanju i obrazovnoj razini u području socijalne skrbi

- nepostojanje zapreka iz članka 261. stavka 1. Zakona o socijalnoj skrbi

- prijava u evidenciji nezaposlenih osoba pri Hrvatskom zavodu za zapošljavanje

Uz prijavu kandidati/kandidatkinje za gore navedena radna mjesta trebaju priložiti (dovoljan je obični preslik dokumenata):

* životopis
* dokaz o državljanstvu
* dokaz o stručnoj spremi kojim se dokazuje uvjet stručne spreme naveden u natječaju (diploma)
* potvrda/elektronički zapis s podacima evidentiranim u matičnoj evidenciji Hrvatskog zavoda za mirovinsko osiguranje iz koje/g je vidljiv staž mirovinskog osiguranja
* uvjerenje nadležnog suda da se protiv kandidata/kandidatkinje ne vodi kazneni postupak (ne starije od 6 mjeseci)
* dokaz da se osoba vodi u evidenciji nezaposlenih osoba pri Hrvatskom zavodu za zapošljavanje

Kandidat/kinja koji/a ostvaruje pravo prednosti pri zapošljavanju prema posebnim propisima, dužan/dužna je u prijavi na natječaj pozvati se na to pravo, odnosno uz prijavu priložiti svu propisanu dokumentaciju prema posebnom zakonu i ima prednost u odnosu na ostale kandidate/kandidatkinje samo pod jednakim uvjetima.

Kandidat/kinja koji/a se u prijavi na natječaj poziva na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (''Narodne novine'', broj 121/17, 98/19, 84/21), uz prijavu na javni natječaj dužan/dužna je osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji.

Poveznica na popis dokaza za ostvarivanje prava prednosti pri zapošljavanju: <https://branitelji.gov.hr/zaposljavanje-843/843> (https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidati /kinje koji se u prijavi pozivaju na pravo prednosti prilikom zapošljavanja u skladu s člankom 48. Zakona o civilnim stradalnicima Domovinskog rata (Narodne novine broj 84/21), uz prijavu na natječaj dužni su, osim dokaza o ispunjavanju traženih uvjeta, priložiti i dokaze utvrđene na <https://branitelji.gov.hr/zaposljavanje-843/843> (https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidat/kinja koja se u prijavi na natječaj poziva na pravo prednosti prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (''Narodne novine'' br. 157/13, 152/14, 39/18, 32/20), uz prijavu na javni natječaj dužan/dužna je osim dokaza o ispunjavanju traženih uvjeta priložiti i dokaze o invaliditetu. Dokazom o invaliditetu, u smislu Zakona, smatraju se javne isprave o invaliditetu na temelju kojih se osoba može upisati u očevidnik zaposlenih osoba s invaliditetom.

Priložene isprave dostavljaju se u neovjerenoj preslici uz obvezu izabranog kandidata/kandidatkinje da nakon izbora dostavi izbornike.

Kandidati koji ispunjavaju opće uvjete iz ovog natječaja, a podnijeli su pravovremene i potpune prijave, mogu biti pozvani na razgovor i/ili na testiranje. O vremenu usmenog razgovora/testiranja kandidati će biti obaviješteni putem elektronske pošte i telefonski, nakon isteka roka za dostavljanje dokumentacije.

Kandidati/kandidatkinje koji/e ne pristupe razgovoru/provjeri/testiranju smatra se da su povukli prijavu i više se ne smatraju kandidatom/kandidatkinjom prijavljenim na natječaj.

Podnošenjem prijave kandidati/kandidatkinje daju suglasnost Centru za odgoj i obrazovanje ''Vinko Bek'' da kao voditelj zbirke podataka može prikupljati, koristiti i dalje obrađivati njihove osobne podatke, isključivo u svrhu provedbe natječajnog postupka, sukladno propisima koji uređuju zaštitu osobnih podataka.

Kandidati i kandidatkinje koji se prijave na natječaj prijavom na natječaj daju privolu da se, u slučaju da budu izabrani, njihovo ime i prezime te zvanje objave na web stranici Centra te navedeni podaci dostave svim kandidatima/kandidatkinjama koji su se prijavili na natječaj.

Prijave s potrebnom dokumentacijom o ispunjavanju uvjeta iz natječaja podnose se Centru za odgoj i obrazovanje «Vinko Bek», Kušlanova 59a, 10000 Zagreb osobno ili poštom uz naznaku: ''Prijava na natječaj Odgajatelj-pripravnik'', u roku od 8 dana od dana objave ovog natječaja u Narodnim novinama.

Nepotpune i nepravovremene prijave neće se razmatrati.

Centar za odgoj i obrazovanje ''Vinko Bek'' zadržava pravo ne odabrati nijednog kandidata i pravo poništenja natječaja.

\*napomena: Natječaj je objavljen 4. 11. 2022.

 v.d. ravnateljice

 Centra za odgoj i obrazovanje

 »Vinko Bek«, Zagreb:

 Ivana Rotim, prof. def.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_